|  |  |  |
| --- | --- | --- |
| **KLINIČKI BOLNIČKI CENTAR OSIJEK**  **Služba za poslove nabave**  **Voditelj Službe:**  **Boris Flegar, dipl.oec.**  **Josipa Huttlera 4**  **31000 Osijek, Hrvatska**  **Tel: 031/511-111**  **E-mail: boris.flegar@gmail.com** | http://www.kbco.hr/wp-content/uploads/2016/10/KBC-Fotka.jpg | **UNIVERSITY HOSPITAL OSIJEK**  **Department of Supply**  **Head of Department**  **Boris Flegar, B.Sc (Econ.**  **Josipa Huttlera 4**  **31000 Osijek, Hrvatska**  **Phone: +385 31 511 111**  **E-mail: boris.flegar@gmail.com** |

**SVIM ZAINTERESIRANIM**

**GOSPODARSKIM SUBJEKTIMA**

Ur.broj: R6-3939/20

U Osijeku, 10. ožujka 2020. god.

|  |  |
| --- | --- |
| PREDMET: | Izvješće o prihvaćenim i neprihvaćenim primjedbama i prijedlozima u provedenom II. prethodnom savjetovanju sa zainteresiranim gospodarskim subjektima za pripremu i provedbu otvorenog postupka javne nabave velike vrijednosti za nabavu:  **BOLNIČKI ELEKTRIČNI KREVETI** za potrebe KBC-a Osijek  evidencijski broj nabave: VV-20/3  -dostavlja se! |

Poštovani,

Temeljem članka 198. stavka 4. Zakona o javnoj nabavi (Narodne novine, broj 120/2016; u daljnjem tekstu: ZJN 2016) javni naručitelj Klinički bolnički centar Osijek na internetskim stranicama Kliničkog bolničkog centra Osijek <http://www.kbco.hr/informacije/javna-nabava/> i internetskim stranicama EOJN objavio je nacrt dokumentacije o nabavi te troškovnik za predmet nabave (tehničke specifikacije) s opisom predmeta nabave i količinama. Prethodno savjetovanje sa zainteresiranim gospodarskim subjektima trajalo je do 2. ožujka 2020. godine

Tijekom prethodnog savjetovanja Naručitelj je zaprimio primjedbe i prijedloge o nacrtu dokumentacije o nabavi i tehničkoj specifikaciji predmeta nabave od 2 (dva) zainteresirana gospodarska subjekta. U nastavku navodimo primjedbe i prijedloge gospodarskih subjekata na koje dajemo odgovore kako slijedi:

**Ad 1.) Primjedbe i prijedlozi zainteresiranog gospodarskog subjekta**:

Prvi gospodarski subjekt je uputio zahtjev Naručitelju s prijedlogom za izmjenom dokumentacije o nabavi i opisa stavki troškovnika. Kako se ne bi dovelo do ograničenja tržišnog natjecanja i diskriminacije pojedinih ponuditelja, gospodarski subjekt je zatražio izmjene opisa stavki troškovnika, i to:

1) „ Pregledom specifikacija minimalnih traženih tehničkih karakteristika ustanovili smo da kreveti namijenjeni intenzivnoj barijatrijskoj njezi u potpunosti odgovaraju barijatrijskom krevetu Titan proizvođača PromaReha. Vjerujemo da globalno postoje kreveti koji zadovoljavaju tražene karakteristike, no ta je činjenica irelevantna. Ono što je relevantno je da na području EU i zemalja koje s EU imaju ugovore u međusobnom priznavanju, ne postoje/nisu u prometu kreveti koji bi zadovoljili tražene karakteristike. Sukladno navedenome samo je jedan proizvođač koji može isporučiti krevete koji odgovaraju traženome opisu.

Nadalje, činjenica je da uvijek postoji mogućnost zajednice ponuditelja i/ili podugovaratelja, no sasvim je izvjesno da Gospodarskom subjektu koji u potpunosti zadovoljava tehničke specifikacije nije u interesu drugom gospodarskom subjektu prodati (samo) dva barijastrijska kreveta za intenzivnu njegu , nego mu je u poslovnom interesu prodati 262 kreveta Naručitelju, od čega 2 za barijatrijsku intenzivnu njegu.

Sukladno navedenome, te temeljem činjenice da su svi kreveti stavljeni u jednu grupu, smatramo da je riječ o pogodovanju jednom gospodarskom subjektu, te da je dokumentacija diskriminirajuća jer se kosi s načelima propisanim člankom 4. ZOJN (NN120/2016) a to su: načelo tržišnog natjecanja, načelo jednakog tretmana, zabrane diskriminacije i načelo transparentnosti.

Još jednom inzistiramo na razdvajanju kreveta u grupe, gdje će se u jednoj grupi nalaziti barijatrijski kreveti i pripadajući madraci dok će u drugoj grupi biti preostali kreveti i pripadajući madraci.

Nadalje predlažemo sljedeće izmjene minimalnih traženih tehničkih karakteristika kako slijedi:

Stavka 1. Bolnički krevet za standardnu njegu

1.11. U dokumentaciji se traži: „Ručni upravljač za pacijenta i medicinsko osoblje, ručni upravljač ima vlastiti ključ za blokiranje/odblokiranje svih funkcija“

Predlažemo izmjenu kako slijedi: „Ručni upravljač za pacijenta i medicinsko osoblje“

OBRAZLOŽENJE: Fizički ključ predstavlja opterečenje u radu medicinskog osoblja, jer se isti lako zagube, dok funkcijske tipke s funkcionalnošću ključa nemaju smisao na ručnom upravljaču koji koristi i pacijent, pošto se njima funkcije mogu jednako lako zaključati i od strane medicinskog osoblja i od strane pacijenta. Ručni upravljač se, kada se želi ograničiti korištenje od strane pacijenta, lako objesi/odloži na dio konstrukcije kreveta koji nije lako dostupan pacijentu, i time se na elegantan i jednostavan način rješava ne-korištenje funkcija od strane pacijenta, dok je daljinski lako i stalno dostupan medicinskom osoblju bez potrebe za dodatnom opremom (ključem).

1.16. U dokumentaciji se traži: „Krevet posjeduje sklopive i podesive dodatne ograde izrađene od HPL laminata ili čeličnih cijevi od metala zaštićenog elektrostatski praškastom tehnologijom, sa svrhom zatvaranja preostalog otvorenog bočnog dijela kreveta koji ne pokrivaju standardne ograde, sa svrhom sprječavanja napuštanja kreveta od strane dementnih pacijenata; u najnižem položaju dodatne ograde nalaze se ispod madraca“

Predlažemo izmjenu u „Krevet posjeduje sklopive i podesive dodatne ograde izrađene od HPL laminata ili čeličnih cijevi od metala zaštićenog elektrostatski praškastom tehnologijom, sa svrhom zatvaranja preostalog otvorenog bočnog dijela kreveta koji ne pokrivaju standardne ograde, sa svrhom sprječavanja napuštanja kreveta od strane dementnih pacijenata.“

OBRAZLOŽENJE: Funkcionalnost dodatnih ograda najviše dolazi do izražaja upravo u najnižem položaju kreveta, jer je takav položaj preferiran kad pacijenti spavaju, i upravo tada zaštitne ograde pružaju sigurnost pacijentima. Ukoliko su ograde u najnižem položaju ispod madraca tada upravo u toj situaciji ne ispunjavaju svoju ciljnu funkcionalnost a to je da sprječavaju izlazak pacijenta iz kreveta.

1.25. U dokumentaciji se traži: „Napajanje 230 V, 50 Hz ili sukladno, sa zaštitom IPX6.“

Predlažemo izmjenu u: „Napajanje 230 V, 50 Hz ili sukladno, sa zaštitom najmanje IPX4 ili većom.“

OBRAZLOŽENJE: IPX kratica u kombinaciji s brojem označava razinu zaštite dijelova nekog uređaja od vode i drugih tekućina. IPX6 razina zaštite je potrebna za one uređaje/opremu koja se sterilizira/pere u tunelima/uređajima za pranje. IPX4 razina zaštite označava zaštitu od prskajuće vode i/ili drugih tekućina iz svih smjerova, do najviše 10 litara/minuti uz pritisak 80-100kN/m2, što odgovara pranju mini-washem ... Razina zaštite IPX4 je dostatna za pranje kreveta (koji se nalazi na standardnim odjelima uobičajenim metodama), te temeljem navedenoga a kako bi se mogao javiti veći broj ponuditelja, još jednom tražimo izmjenu opisa kako je predloženo.

Stavka 2 Pasivni antidekubitalni madrac

2.13. U dokumentaciji se traži: „Rezultati otpuštanja tlaka maksimalno 20 mmHg za težinu pacijenta pri minimalnoj nosivosti madraca od 150 kg“

OBRAZLOŽENJE: Predlažemo brisanje navedene točke. Riječ je o nestandardiziranim testovima, koji se u izvedbi, rezultatima i interpretaciji istih razlikuju od proizvođača do proizvođača, te od instituta do instituta (jer ne postoji norma koja definira test ...) stoga se isti ne mogu uvjetovati kao sastavni dio natječajne dokumentacije.Temeljem navedenoga još jednom tražimo brisanje navedene stavke.

Stavka 3 Pasivni antidekubitalni madrac II

3.4. U dokumentaciji se traži: „Navlaka otporna na hidrolizu i gorenje, antifungicidna i antibakterijska obrada presvlake“ dok se u prethodnoj stavku (3.3.) traži „Mogućnost dezinfekcije i čišćenja navlake svim standardnim sredstvima.

Predlažemo izmjenu u: „Navlaka otporna na gorenje, antifungicidna i antibakterijska obrada presvlake“

OBRAZLOŽENJE: Navlake moraju biti otporne na sredstva za čišćenje i dezinfekciju koja se koriste u zdravstvenim ustanovama, i koje su neškodljive za korisnika kreveta, odnosno navlake se peru u perilicama. Hidroliza je pojam koji se odnosi na kemijsku razgradnju materijala pod utjecajem kemikalija. Kemikalije koje uzrokuju hidrolizu poliuretanskih spojeva nisu prikladne za korištenje na proizvodima koja će potom, bez ispiranja, biti u kontakstu s ljudskom kožom. Temeljem navedenoga tražimo izmjenu tehničke specifikacije, konretno brisanje riječi hidroliza iz stavke 3.4.

Ukoliko Naručitelj inzistira na zadržavanju pojma „otpornosti na hidrolizu“ u tehničkom opisu tada inzistiramo da se navedu konkretni spojevi na koje madraci moraju biti otporni na hidrolizu. Bez navođenja konkretnih spojeva zahtjev je preopćenit i niti jedan gospodarski subjekt ne može izdati jednoznačnu izjavu/potvrdu.

3.5. U dokumentaciji se traži: „Navlaka s dvostranim patent zatvaračem“.

Molimo brisanje navedene stavke.

OBRAZLOŽENJE: Dvostrani zatvarač posjeduje mogućnost „otvaranja“ navlake s jedne ili druge strane, te time teoretski štedi vrijeme, no razdvajanjem navlaka dovodi do toga da kod ponovnog uparivanja korisnik traži prikladne gornje i donje strane, kombinira navlake različite istorošenosti što može operativno trošiti više vremena od inicijalnog otvaranja navlake s jedne strane i vađenja madraca. Nadalje, dvostrani patent zatvarač kao „nuspojavu ima činjenicu da se između dva zatvarača, na mjestu gdje se „susreću“ uvijek stvara mali otvor, koji otvara mogućnost kontaminacije unutrašnjosti madraca, dok madraci koji se zatvaraju jednostranim zatvaračem imaju kraj koji čvrsto zatvara madrac u navlaci.

Temeljem navedenoga a kako bi se mogao javiti veći broj ponuditelja, još jednom tražimo izmjenu opisa kako je predloženo.

3.11 U dokumentaciji se traži: „ Antibakterijska obrada sukladno standardu ISO 20743-2“.

Predlažemo brisanje navedene stavke.

OBRAZLOŽENJE: Antibakterijska obrada tekstila definirana standardom ISO 20743-2 označava postupak gdje je sastavni dio tekstila i neka antimikrobna komponenta koja djeluje aktivno, neselektivno baktericidno. Navedena je funkcionalnost možda bitna za sterilne prostore, no s druge strane naše tijelo na površini kože nosi fiziološku floru, koja je bitna za naše zdravlje. Direktnim kontaktom kože s navlakom madraca koja ima aktivno neselektivno baktericidno djelovanjem koje se „proteže“ i na „dobre“ bakterije koje pacijent nosi na svojoj koži narušavamo prirodni balans.

Pranje navlaka je sasvim sigurno proces u kojem treba djelovati neselektivno i svakom pacijentu osigurati čiste nekontaminirane ležajeve. Točka 3.2. i 3.3. vrlo jasno definira prikladnost postupaka čišćenja na konkretnim madracima, stoga još jednom predlažemo brisanje točke 3.11“

* **Odgovor Naručitelja**:

Naručitelj je razmotrio prijedlog gospodarskog subjekta za izmjenom u smislu izdvajanja predmeta nabave u grupe i opisa stavki troškovnika te se po točkama očituje:

1. Naručitelj odbija prijedlog zainteresiranog gospodarskog subjekta.

Naručitelj ostaje pri stavu argumentiranom u prvom krugu prethodnog savjetovanja. S obzirom da grupa predmeta nabave po tehničkim i funkcionalnim svojstvima čini cjelinu, odnosno elektromotorne krevete za njegu pacijenata, predmetna grupa nabave zakonski udovoljava oznaci CPV 33192120-9 opis: Bolnički kreveti. Istraživanjem tržišta naručitelj je utvrdio kako je u prethodnoj i ovoj godini veliki broj javnih naručitelja koristio jednak ili slični sistem organizacije grupa nabave: 12/20 E-VV / 2020 – Opća bolnica Pula - više od 5 različitih vrsta kreveta u istoj grupi predmeta nabave, 30.1.2./2020 Klinički bolnički centar Split – minimalno dvije vrste kreveta u istoj grupi s puno različitih proizvoda i CPV grupa nabave , MV-19/32 / 2019 Klinički bolnički centar Osijek – dvije vrste kreveta (standardna i intenzivna njega) u istoj grupi predmeta nabave što je slučaj i ovaj put. Završno, naručitelj smatra kako svaki gospodarski subjekt može slobodno kontaktirati pojedinog proizvođača na globalnom ili tržištu EU kako bi ponudio tražene proizvode samostalno ili putem Zajednice ponuditelja i/ili podugovaranjem. Predmetom nabave planira se opremiti bolesničke sobe neovisno o tipu pacijenta što čini medicinski, prostorno i funkcionalno neodvojivu cjelinu sukladno Pravilniku o izmjenama i dopunama Pravilnika o minimalnim uvjetima u pogledu prostora radnika i medicinsko-tehničke opreme za obavljanje zdravstvene djelatnosti (NN 90/2004, NN 38/2008, NN 61/2011, NN 61/2011, NN 128/2012, NN 124/2015, NN 8/2016, NN 77/2018). Naručitelj je jasno i nedvosmisleno propisao zahtijevane minimalne tehničke karakteristike koji bi trebale u potpunosti zadovoljiti specifične potrebe naručitelja.

1. 1.11. Naručitelj ne prihvaća zahtjev gospodarskog subjekta.

Naručitelj je jasno i nedvosmisleno odgovorio zainteresiranim gospodarskim subjektima tokom prvog kruga prethodnog savjetovanja.

Traženo je jednostavno tehnološko rješenje koje je ujedno i zahtjev osoblja. A javni naručitelj je na prethodnom savjetovanju utvrdio da na tržištu Republike Hrvatske postoji min. 3 ponuditelja koji mogu ponuditi traženo ili jednakovrijedno.

1. 1.16. Naručitelj ne prihvaća zahtjev gospodarskog subjekta.

Naručitelj je jasno i nedvosmisleno odgovorio zainteresiranim gospodarskim subjektima tokom prvog kruga prethodnog savjetovanja.

Traženo je jednostavno tehnološko rješenje koje je ujedno i zahtjev osoblja, izvedivo od strane velikog broja proizvođača pri proizvodnji značajno velikih količina.

1. 1.25. Naručitelj ne prihvaća zahtjev gospodarskog subjekta.

Naručitelj je jasno i nedvosmisleno odgovorio zainteresiranim gospodarskim subjektima tokom prvog kruga prethodnog savjetovanja.

Traženo je jednostavno tehnološko rješenje, izvedivo od strane velikog broja proizvođača pri proizvodnji značajno velikih količina.

1. 2.13. Naručitelj ne prihvaća zahtjev gospodarskog subjekta.

Naručitelj zahtijeva studiju provedenu od strane neovisnog instituta, te je traženu studiju/certifikat propisao u Dokumentaciji o nabavi sa svrhom dokazivanja svojstva propisanog točkom 2.13. , u skladu s MDS standardom priznatim na razini čitave EU. U točki 2.13. je naručitelj naveo maksimalni rezultat što će prihvatiti čime omogućuje razlike od proizvođača do proizvođača.

1. 3.4. Naručitelj prihvaća zahtjev gospodarskog subjekta.Novi opis glasi:

„Navlaka otporna na gorenje, antifungicidna i antibakterijska obrada presvlake“

1. 3.5. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 3.11. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

**Ad 2.) Primjedbe i prijedlozi zainteresiranog gospodarskog subjekta**:

Drugi gospodarski subjekt je uputio zahtjev Naručitelju s prijedlogom za izmjenom dokumentacije o nabavi u troškovniku. Kako se ne bi dovelo do ograničenja tržišnog natjecanja i diskriminacije pojedinih ponuditelja, gospodarski subjekt je zatražio izmjene opisa stavki troškovnika, i to:

„R.br.1.5.: Dimenzija podnice min 2000 x min 900 mm.

IZMJENA: Dimenzija podnice min 1950 x min 850 mm.

OBJAŠNJENJE: od 4 potencijalna ponuditelja koja su slala prijedloge za izmjenama, čak 3 su tražila

promjenu dimenzije podnice. Vaše objašnjenje je da to zbog sve češćih situacija pretilih i fizički velikih pacijenta. Smatramo da razlika od 5 cm nije velika razlika, te nije od utjecaja za pretile osobe, koje bez problema mogu normalno ležati na podnici takvih dimenzija. Molimo Vas da prihvatite minmalnu toleranciju za navedeno.

R.br.1.11.: Ručni upravljač za pacijenta i medicinsko osoblje, ručni upravljač ima vlastiti ključ za

blokiranje/odblokiranje svih funkcija

IZMJENA: Ručni upravljač za pacijenta i medicinsko osoblje ILI kontrolni panel za medicinsko osoblje, ručni upravljač ima vlastiti ključ za blokiranje/odblokiranje svih funkcija ILI funkcija kontrolnog panela za blokiranje/odblokiranje svih funkcija.

OBJAŠNJENJE: neznamo zašto niste prihvatili tehnološki bolje rješenje za blokiranje/odblokiranje funkcija na upravljaču. Nismo tražili da se vaš navod izbriše, iako je funkcionalno slabije rješenje od našeg prijedloga, već smo stavili navod ILI. Smatramo da je blokiranje/odblokiranje funkcija na upravljaču preko kontrolnog panela medicinskog osoblja tehnološki bolje i funkcionalnije od samoga ključa, a i 99% proizvođača upravo nudi takav oblik rješenja. Zato Vas molimo da prihvatite naš prijedlog.

R.br.1.16.: Krevet posjeduje sklopive i podesive dodatne ograde izrađene od HPL laminata s svrhom

zatvaranja preostalog otvorenog bočnog dijela kreveta koji ne pokrivaju standardne ograde, s

svrhom sprječavanja napuštanja kreveta od strane dementnih pacijenata; u donjem položaju

dodatne ograde nalaze se ispod madraca

IZMJENA: Krevet posjeduje sklopive i podesive dodatne ograde izrađene od HPL laminata s svrhom

zatvaranja preostalog otvorenog bočnog dijela kreveta koji ne pokrivaju standardne ograde, s svrhom

sprječavanja napuštanja kreveta od strane dementnih pacijenata; u donjem položaju dodatne ograde nalaze se ispod madraca ILI Sigurnosne ograde koje pokrivaju cijelu dužinu kreveta.

OBJAŠNJENJE: Kako smo predložili i u 1.savjetovanju, ograde koje bi ponudili su na kraju krajeva i

funkcionalnije i sigurnije od ograda koju Vi tražite, što ne bi smjelo biti razlog odbijanja. Kako ovime

onemogućavate da ponudimo jednakovrijedne ograde i krevet, molimo Vas da prihvatite naš prijedlog.

R.br.1.26: CE certifikat u skladu s EU93/42/EEC, uključujući EN 60601-2-52.

IZMJENA: medicinski proizvod klase rizika I u sladu sa direktivom EU93/42/EEC, uključujući EN

60601-2-52.

OBJAŠNJENJE: bolesnički kreveti su medicinski proizvodi klase rizika I, te nemaju CE certifikat ovlaštene certifikacijske kuće, već izjavu o sukladnosti, čim se dokazuje da je proizvod proizveden po točnom

određenim direktivama i normama.

Isto vrijedi i za r.br.2.16., 4.31, 4.32.

R.br.2.14: Certifikat o negorivosti materijala madraca i navlake DIN EN 597 (1+2), CRIB 5

IZMJENA: Certifikat ILI potvrda o negorivosti materijala madraca i navlake ili jednakovrijedno

OBJAŠNJENJE: kako se kod različitih proizvođača, odnosno njihovim zemljama razlikuju norme negorivosti, molimo da izbrišete točno određenu normu negorivosti, odnosno da se doda riječ jednakovrijedno čime se i drugim potvrdama/certifikatima može dokazati negorivost materijala.

Isto vrijedi i za r.br. 3.10. i 3.11.

R.br.4.1.: Bolnički krevet za intenzivnu njegu na 4 teleskopska stupa, barijatrijski s električnom

regulacijom položaja.

IZMJENA: Bolnički krevet za intenzivnu njegu na 4 teleskopska stupa ili na sistemu ''podižućih ruku'',

barijatrijski s električnom regulacijom položaja.

OBJAŠNJENJE: kako se radi o modelu koji zadovoljava samo jedan proizvođač, odnosno jedini sa 4

teleskopska stupa, molimo da prihvatite da se visina kreveta može podešavati pomoću podižućih ruku, jer svi ostali proizvođači imaju upravo takvo rješenje za barijatrijske krevete, pošto se radi o velikoj nosivosti.

R.br.4.3 i 4.6..: sestrinski LED kontrolni panel

IZMJENA: sestrinski kontrolni panel sa tipkama

OBJAŠNJENJE: molimo da izbrišete navod LED, jer svi proizvođači imaju sestrinski kontrolni panel sa tipkama za podešavanje položaja kreveta, dok i ovdje navedeno zadovoljava samo jedan proizvođač.

R.br. 4.4.: Dimenzije podnice: 2000 x 1000 mm, ukupne dimenzije 2220 x 1080 mm

IZMJENA: Dimenzije podnice: min 2000 x 1000 mm, ukupne dimenzije maksimalno 2260 x 1130 mm

OBJAŠNJENJE: molimo da prihvatite da dimenzije podnice mogu biti i veće, što je i bolje ukoliko je pacijent veće kilaže. Također tada je i ukupna dimenzija veća, pa molimo da se i taj navod korigira. Kako se radi o većem krevetu, tako je i ukupna dimenzija veća od standardnih kreveta.

R.br.4.7.: Krevet ima opciju apsolutnog i diferencijalnog vaganja s opcijama upravljanja putem

sestrinskog kontrolnog panela

IZMJENA: Krevet ima opciju apsolutnog i diferencijalnog vaganja s opcijama upravljanja putem sestrinskog kontrolnog panela ili zasebnog panela.

OBJAŠNJENJE: kako je sestrinski panel namijenjen isključivo za podešavanje funkcija kreveta, molimo da prihvatite da uz sestrinski panel bude poseban panel koji je namijenjen kontroli vaganja, odnosno na kojemu se može promatrati kilaža, te sve funkcije vezano uz kontrolu vaganja. Također se i ovdje radi o panelu koji ima samo jedan proizvođač, te molimo da se prihvati naš navod.

R.br.4.9.: Alarm za slučaj da je krevet otkočen i alarm za slučaj napuštanja kreveta

IZMJENA: alarm za slučaj napuštanja kreveta

OBJAŠNJENJE: za barijatrijske kreveta nisu potrebni alarm u slučaju da je krevet otkočen i alarm za

napuštanje krevet, tako da molimo da se izbrišu ovi navodi, jer se radi o pacijentima velike kilaže,koji ne mogu sami napustiti krevet.

R.br.4.12.: Ispod leđnog dijela – nosač RTG kaseta

IZMJENA: molimo da se izbriše ovaj navod, jer barijatrijski kreveti nemaju opcije nosača rtg kazeta. Kako se radi o teškom krevetu koji ima sve sekcije od HPL-a, koji je RTG propusan, nema potrebe za istim.

R.br.4.15: Plastični pokrov podvozja kreveta

IZMJENA: molimo da izbrišete navod pokrov podvozja kreveta, jer pojedini proizvođači barijatrijskih kreveta izbjegavaju postavljanje plastičnog pokrova iz sigurnosnih razloga. A kako je krevet i dalje funkcionalan, molimo da prihvatite naš prijedlog. Također kod standardnih niste tražili da ima plastični pokrov, tako da ne vidimo razlog da mora imati i barijatrijski.

R.br.4.19: Na uzglavlju kreveta nalazi se kontrolni panel na raspolaganju pacijentu - fleksibilno

podesiv;

IZMJENA: Na uzglavlju kreveta nalazi se kontrolni panel na raspolaganju pacijentu - fleksibilno podesiv ILI ručni daljinski upravljač, opcija zaključavanja od strane osoblja na glavnom kontrolnom panelu.

OBJAŠNJENJE: pojedini proizvođači imaju uz glavni kontrolni panel za medicinsko osoblje, ručni daljinski upravljač, koji se može postaviti u zoni pacijenta (od uzglavlja do sredine sigurnosnih ograda), tako da molimo da uvažite naš prijedlog.

R.br.4.20.: Ručno podesivi graničnici protiv klizanja madraca

IZMJENA: Ručno podesivi graničnici protiv klizanja madraca

OBJAŠNJENJE: molimo da se izbriše ovaj navod, pošto se radi o HPL sekcijama, koji ne podržavaju

integrirane graničnike za madrace.

R.br.4.22.: Bočne stranice - vertikalno spuštajuće s mogućnošću uklanjanja u svrhu izlaska

pacijenta iz kreveta

IZMJENA: Bočne stranice – vertikalno ili uzdužno spuštajuće s mogućnošću uklanjanja u svrhu izlaska pacijenta iz kreveta

OBJAŠNJENJE: kod barijatrijskog kreveta, većina proizvođača ima uzdužno sklapajuće ograde koje se mogu ukloniti. Nema izbora ostalih vrsta ograda za takvu vrstu kreveta, odnosno kako samo jedan

proizvođač zadovoljava tu stavku, molimo Vas za prihvaćanje prijedloga.

R.br.4.23.:Krevet je opremljen nožnim kontrolnim panelom sa sustavom zaštite protiv nekontrolirane

aktivacije od strane pacijenta i sigurnosnim aktivacijskim modulom - standardne funkcije

podešavanje visine ležaja, položaja za pregled i položaja za reanimaciju

IZMJENA: molimo Vas da izbrišete u potpunosti ovaj navod, pošto nema potrebe nožni kontrolni panel uz ručni daljinski upravljač i kontrolni panel za medicinsko osoblje. Uostalom na kontrolnom panelu se mogu blokirati sve funkcije za pacijenta koji tada ne može podešavati položaje kreveta.

R.br.4.24.: Krevet posjeduje funkciju izlaska iz kreveta koja dovodi krevet u optimalan položaj za

pacijenta - s jedne strane dostupan rukohvat bočne stranice uzglavlja, a s druge strane nalazi se

pomično-klizni rukohvat

IZMJENA: Krevet posjeduje funkciju izlaska iz kreveta koja dovodi krevet u optimalan položaj za pacijenta

OBJAŠNJENJE: ovdje se radi o navodu koju zadovoljava samo jedan proizvođač, a također postoji tipka za siguran silazak kreveta, pa molimo da se prihvati naš prijedlog.

R.br.4.30: Sigurno radno opterećenje min. 500 kg

IZMJENA: Sigurno radno opterećenje min. 400 kg

OBJAŠNJENJE: kako ne bi pogodovali jednome proizvođaču, molimo da prihvatite naš prijedlog za min 400kg.

R.br.4.32: aktivni antidekubitalni madrac

IZMJENA: aktivni ili pasivni antidekubitalni madrac

OBJAŠNJENJE: u naslovu stavke navodite aktivni madrac, međutim iz opisa je vidljivo da je madrac pasivni antidekubitalni madrac, te molim da izmjenite navod.

Isto tako navod: ''Automatsko produženje i skraćivanje ukupne dužine madraca po sistemu 3 povezana elastična segmenta koji prate ekstenziju podnice'' molimo da izbrišete pošto se ovdje također radi o jednome proizvođaču koji zadovoljava navedeno, te nema niti jedan drugi proizvođač.“

* **Odgovor Naručitelja**:

Naručitelj je proučio upit potencijalnog ponuditelja te se očituje kako slijedi:

1. Naručitelj odbija prijedlog zainteresiranog gospodarskog subjekta.

Naručitelj ostaje pri stavu argumentiranom u prvom krugu prethodnog savjetovanja. S obzirom da grupa predmeta nabave po tehničkim i funkcionalnim svojstvima čini cjelinu, odnosno elektromotorne krevete za njegu pacijenata, predmetna grupa nabave zakonski udovoljava oznaci CPV 33192120-9 opis: Bolnički kreveti. Istraživanjem tržišta naručitelj je utvrdio kako je u prethodnoj i ovoj godini veliki broj javnih naručitelja koristio jednak ili slični sistem organizacije grupa nabave: 12/20 E-VV / 2020 – Opća bolnica Pula - više od 5 različitih vrsta kreveta u istoj grupi predmeta nabave, 30.1.2./2020 Klinički bolnički centar Split – minimalno dvije vrste kreveta u istoj grupi s puno različitih proizvoda i CPV grupa nabave, MV-19/32 / 2019 Klinički bolnički centar Osijek – dvije vrste kreveta (standardna i intenzivna njega) u istoj grupi predmeta nabave što je slučaj i ovaj put. Završno, naručitelj smatra kako svaki gospodarski subjekt može slobodno kontaktirati pojedinog proizvođača na globalnom ili tržištu EU kako bi ponudio tražene proizvode samostalno ili putem Zajednice ponuditelja i/ili podugovaranjem. Predmetom nabave planira se opremiti bolesničke sobe neovisno o tipu pacijenta što čini medicinski, prostorno i funkcionalno neodvojivu cjelinu sukladno Pravilniku o izmjenama i dopunama Pravilnika o minimalnim uvjetima u pogledu prostora radnika i medicinsko-tehničke opreme za obavljanje zdravstvene djelatnosti (NN 90/2004, NN 38/2008, NN 61/2011, NN 61/2011, NN 128/2012, NN 124/2015, NN 8/2016, NN 77/2018). Naručitelj je jasno i nedvosmisleno propisao zahtijevane minimalne tehničke karakteristike koji bi trebale u potpunosti zadovoljiti specifične potrebe naručitelja.

1. 1.5. Naručitelj ne prihvaća zahtjev gospodarskog subjekta.

Naručitelj je jasno i nedvosmisleno odgovorio zainteresiranim gospodarskim subjektima tokom prvog kruga prethodnog savjetovanja.

Traženo je jednostavno tehnološko rješenje koje je ujedno i zahtjev osoblja. A javni naručitelj je na prethodnom savjetovanju utvrdio da na tržištu Republike Hrvatske postoji min. 3 ponuditelja koji mogu ponuditi traženo ili jednakovrijedno.

1. 1.11. Naručitelj ne prihvaća zahtjev gospodarskog subjekta.

Naručitelj je jasno i nedvosmisleno odgovorio zainteresiranim gospodarskim subjektima tokom prvog kruga prethodnog savjetovanja.

Traženo je jednostavno tehnološko rješenje koje je ujedno i zahtjev osoblja. A javni naručitelj je na prethodnom savjetovanju utvrdio da na tržištu Republike Hrvatske postoji min. 3 ponuditelja koji mogu ponuditi traženo ili jednakovrijedno.

1. 1.16. Naručitelj ne prihvaća zahtjev gospodarskog subjekta.

Gospodarski subjekt je kopirao točku 1.16. iz prošlog savjetovanja jer u troškovniku koji je objavljen u ovom savjetovanju točka 1.16. glasi:

„Krevet posjeduje sklopive i podesive dodatne ograde izrađene od HPL laminata ili čeličnih cijevi od metala zaštićenog elektrostatski praškastom tehnologijom, sa svrhom zatvaranja preostalog otvorenog bočnog dijela kreveta koji ne pokrivaju standardne ograde, sa svrhom sprječavanja napuštanja kreveta od strane dementnih pacijenata; u najnižem položaju dodatne ograde nalaze se ispod madraca“.

Zahtjev osoblja su ograde ¾ dužine kreveta jer im se u praksi pokazalo kako je bolje za psihičko zdravlje pacijenta. Pacijent je mirniji kada nije potpuno zatvoren s ogradma pune dužine. Stoga naručitelj traži ograde u ¾ dužine te dodatne skopive ograde koje može koristiti u slučajevima pacijenata s demencijom.

1. 1.26. Naručitelj ne prihvaća zahtjev gospodarskog subjekta.

Naručitelj traži „CE certifikat u skladu s EU93/42/EEC“ gdje se unutar direktive EU 93/42/EEC obuhvaća samocertificiranje za proizvode klase I.

1. 2.14. Naručitelj ne prihvaća zahtjev gospodarskog subjekta.

Standard DIN EN 597 je najčešći standardi koji se koristi te je to i EU standard.

1. 4.1. Naručitelj ne prihvaća zahtjev gospodarskog subjekta.

Naručitelj traži navedeno tehničko i funkcionalno rješenje zbog pravilnijeg rasporeda težinskih sila, slučaja nepovratnog naginjanja kreveta te pucanja konstrukcije kreveta prilikom reanimacije pretilih pacijenata. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.3./4.6. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.4. Naručitelj djelomično prihvaća zahtjev gospodarskog subjekta.

Gospodarski subjekt je kopirao točku 4.4. iz prošlog savjetovanja jer u troškovniku koji je objavljen u ovom savjetovanju točka 4.4. glasi:

„Dimenzije podnice: 2000 x 1000 mm, ukupne dimenzije max. 2220 x 1080 mm“

Novi opis glasi : „Dimenzije podnice: 2000 x 1000 mm +/-5%, ukupne dimenzije max. 2220 x 1100 mm“.

Naručitelj stoji iza traženih maksimalnih ukupnih dimenzija zbog prostora ustanove te je to maksimalno što možemo prihvatiti.

1. 4.7. Naručitelj ne prihvaća zahtjev gospodarskog subjekta.

Naručitelj argumente zainteresiranog gospodarskog subjekta smatra neutemeljenima. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.9. Naručitelj prihvaća zahtjev gospodarskog subjekta. Novi opis glasi:

„Alarm za slučaj napuštanja kreveta“

1. 4.12. Naručitelj ne prihvaća zahtjev gospodarskog subjekta.

Naručitelj argumente zainteresiranog gospodarskog subjekta smatra neutemeljenima. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.15. Naručitelj ne prihvaća zahtjev gospodarskog subjekta.

Gospodarski subjekt je kopirao točku 4.15. iz prošlog savjetovanja jer u troškovniku koji je objavljen u ovom savjetovanju točka 4.15. glasi:

„Plastični pokrov podvozja, uklonjiv“

1. 4.19. Naručitelj ne prihvaća zahtjev gospodarskog subjekta.ž

Naručitelj je jasno i nedvosmisleno odgovorio zainteresiranim gospodarskim subjektima tokom prvog kruga prethodnog savjetovanja.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.20. Naručitelj prihvaća zahtjev gospodarskog subjekta.

Navedena točka biti će obrisana.

1. 4.22. Naručitelj prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.23. Naručitelj ne prihvaća zahtjev gospodarskog subjekta.

Naručitelj argumente zainteresiranog gospodarskog subjekta smatra neutemeljenima te zahtijeva navedeno tehničko rješenje u svrhu olakšavanja rukovanja krevetom od strane medicinskog osoblja. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.24. Naručitelj ne prihvaća zahtjev gospodarskog subjekta.

Naručitelj argumente zainteresiranog gospodarskog subjekta smatra neutemeljenima te zahtijeva navedeno tehničko rješenje u svrhu olakšavanja korištenja kreveta od strane pacijenta i medicinskog osoblja. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.30. Naručitelj ne prihvaća zahtjev gospodarskog subjekta.

Naručitelj traži navedeno tehničko i funkcionalno rješenje zbog pravilnijeg rasporeda težinskih sila, slučaja nepovratnog naginjanja kreveta te pucanja konstrukcije kreveta prilikom reanimacije pretilih pacijenata. Naručitelj 400 kg nosivosti smatra nedovoljnim u slučaju reanimacije pacijenata težih od 300 kg kakvih je bilo do sad, što je dovodilo do pucanja konstrukcije kreveta izvedene na 2 teleskopska stupa ili sistem podižućih ruku. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.32. Naručitelj djelomično prihvaća zahtjev gospodarskog subjekta. Novi opis glasi:

„U cijenu kreveta uključen antidekubitalni madrac usklađen s dimenzijama podnice kreveta; Jednostrani antidekubitalni madrac dizajniran za barijatrijske pacijente; Donji potporni sloj izrađen od PUR pjene za veliku nosivost i trajnost madraca; Lateralno izrezani donji sloj poboljšava cirkulaciju zraka i razdvaja madrac u tri zone; Gornji sloj madraca izrađen od hladno lijevane HR pjene sa svrhom prilagodbe težini pacijenta te raspodjeli pritiska na tijelo; Automatsko produženje i skraćivanje ukupne dužine madraca po sistemu 3 povezana elastična segmenta koji prate ekstenziju podnice; Visina madraca - 15 cm; Sigurnosno radno opterećenje madraca - 450 kg. CE certifikat“

Voditelj Službe za poslove nabave:

\_\_\_\_\_\_\_\_\_\_\_\_\_\_\_\_\_\_\_

Boris Flegar, dipl. oec.